બિલ્ડિંગના રીડેવલપમેન્ટ માટે PMCની નિમણૂક બાદના ક્રમે ડેવલપર (બિલ્ડર)ની પસંદગી આવે છે. આ માટે બિલ્ડરો પાસેથી ટેન્ડરો મગાવ્યા બાદ કમિટીના સભ્યો અને PMC સાથે મળીને સારા બિલ્ડરોને અલગ તારવી તેમની લાયકાત, વિશ્વસનીયતા, બજારમાં શાખ અને અનુભવના આધારે કોઈ એક બિલ્ડરને મકાનના રીડેવલપમેન્ટ માટે પસંદ કરે છે. અહીં બિલ્ડર દ્વારા ઑફર કરાતા વધારાના લાભો પણ ગણતરીમાં લેવાય છે. જોકે ડેવલપર સાથેની અંતિમ વાટાઘાટો દરમ્યાન સોસાયટીના લઘુતમ ૭૫ ટકા સભ્યોની હાજરી અનિવાર્ય છે.